open-index/open-wikipedia-markdown huggingface dataset:
FTA-vastuvõtja

**[[Vabalevi|FTA]]-vastuvõtja** on krüpteerimata satelliittelevisiooni- ja -raadiosaadete vastuvõtmise seade. Tänapäevaste vastuvõtjate dekoodrid vastavad tavaliselt digitaaltelevisiooni MPEG-2/DVB-S-standardile ning viimasel ajal ka MPEG-4/DVB-S2-standardile, samas kui vanemate, analoog toega FTA-vastuvõtjate osakaal kiiresti väheneb.

## FTA-saadete edastamine
Paljud riigid edastavad sidesatelliitide vahendusel programme krüpteerimata kujul. Kõige levinum on see saksa keelt kõnelevates maades. Mõnes riigis kogutakse saadete edastamiseks vastuvõtuseadmete omanikelt televisioonimaksu.

FTA-vastuvõtjad kasutavad tavaliselt samu tehnoloogiastandardeid (nagu DVB-S/S2, MPEG-2/4) kui tasulised telekanalidki. FTA-vastuvõtjatel aga puuduvad tasuliste telekanalite vastuvõtmiseks vajalikud kiipkaardilugerid ja dekrüptimismoodulid, sest FTA-vastuvõtjad on ette nähtud üksnes dekrüptimata ülekannete vastuvõtmiseks.

## Üldomadused
### Installimismenüü
Kasutajaliides võimaldab konfigureerida vastuvõtja vastastikuseks toimimiseks LNB-de, lülitite, paraboolantenni liigutavate mootorite ja muude seadmetega. Kasutaja valib välja LNB tüübi, ostsillaatori sageduse, sobiva DiSEqC-kommutaatori pordi ja mootori konfiguratsiooni. Korrektse häälestuse korral ilmuvad ekraanile signaali tugevust ja kvaliteeti näitavad indikaatorribad. Seejärel saab vastuvõtjat kasutada satelliidi skaneerimiseks kanalite leidmiseks.

### Pimeskaneerimine
Põhja- ja Lõuna-Ameerika kohal on orbiidil 63 satelliiti, Euroopa kohal 57 ja Aasia kohal veel 64 satelliiti.  Igal satelliidil on erineval hulgal aktiivseid transpondereid. Iga transponder töötab omal sagedusel ja modulatsioonikiirusel.

Paljud FTA-vastuvõtjad on kavandatud leidma aktiivseid transpondereid ja neilt mistahes kanaleid. Kuna FTA-vastuvõtjad teevad seda nii, et vastuvõtja ei pea olema eelprogrammeeritud transponderi informatsiooniga iga satelliidi kohta, siis nimetatakse sellist meetodit pimeskaneerimiseks vastandina satelliitskaneerimisele, mis skaneerib kanaleid vastavalt transponderi ettemääratud väärtustele.

### Õiguslikud küsimused
FTA-vastuvõtjad on küll kavandatud krüpteerimata programmide vastuvõtuks, kuid neid saab kohandada ka muuks otstarbeks. 

### Lapselukk
Kõik FTA-vastuvõtjad on varustatud lapsevanemate aktiveeritava kanalilukufunktsiooniga.

## Eestikeelsed kanalid
* EbS (Europe by Satellite, European Union TV service) – ülekanded Euroopa Parlamendist

## Vaata ka
* Vabalevi
* Digiboks
* Satelliittelevisioon 
* Satelliitraadio 
* Paraboolantenn
* Satelliiditaldrik
* Tuuner

## Viited

## Välislingid
*FTA-telekanalid
*FTA-raadiojaamad
*Kanaliotsija Astra satelliitidele
*European Commission: The right to use a satellite dish
Radio Swiss Pop

SRG SSR **Radio Swiss Pop** on ööpäev läbi muusikat edastav mitmekeelne Šveitsi raadiojaam. 2012. aasta augusti alguse seisuga oli jaama arhiivis 369&nbsp;136 CD-d 3&nbsp;452&nbsp;461 looga (klassika, džäss, rokk).
 
Eestis ja Euroopas on Radio Swiss Pop kuulatav näiteks FTA-vastuvõtjaga (satelliidi EUTELSAT HOT BIRD 13B vahendusel), samuti internetis (näiteks rakendustega Flash Player, Winamp, RealPlayer, Windows Media Player, iTunes) ning opsüsteemiga Android seadmete ja iPhone/iPod/iPad-seadmetega. 
## Häälestus

## Vaata ka
*SRG SSR
*Radio Swiss Classic
*Radio Swiss Jazz

## Välislingid
*Radio Swiss Popi koduleht (saksa, prantsuse, inglise ja itaalia keeles)
Moodul (kosmonautika)

**Moodul** on kosmoselaeva funktsionaalselt ja ehituslikult iseseisev koostisosa. 

On olemas näiteks orbitaalmoodulid ja kuumoodulid.

## Viited
Kuukulgur

**Kuukulgur** on mehitatud või kaugjuhitav sõiduk, mis on ehitatud Kuul liikumiseks.

## Vaata ka
* Kulgur
* Kuuauto
* Apollo kuumoodul
* Marsikulgur

## Viited
SRG SSR

**SRG SSR** (prantsuse keeles *Société suisse de radiodiffusion et télévision*, itaalia keeles *Socièta svizzera di radio-televisione*, romanši keeles *Societad svizra da radio e televisiun*) on 1931. aastal asutatud Šveitsi ringhäälinguorganisatsioon, peakorteriga Bernis. SRG SSR on mittetulundusühing, mida rahastatakse peamiselt läbi raadio ja televisiooni litsentsimaksu (70%), ülejäänud sissetulek saadakse reklaamist ja sponsorlusest. 2010. aasta seisuga oli ringhäälingul 6014 töötajat.

## Nimetus
*SRG SSR* on ühenduse ärinimi, ametlikuks nimetuseks on ***S'''chweizerische '''R'''adio- und Fernseh'''g'''esellschaft'' (SRG, varem "Schweizerische Rundspruchgesellschaft") saksa keeles, ***S**ociété **s**uisse de **r**adiodiffusion et télévision'' (SSR, varem "Société suisse de radiodiffusion") prantsuse keeles, ***S*'ocietà **s**vizzera di **r**adiotelevisione* (SSR, varem "Società svizzera di radiodiffusione") itaalia keeles ja ***S**ocietad **s**vizra da **r**adio e televisiun* (SSR, varem "Societad svizra da radio") romanši keeles. *'SRG SSR''' on mainitud nimetustest tuletatud akronüüm.

## Ajalugu
Euroopa kolmas avalik raadiojaam alustas saadete edastamist Lausanne'ist 1922. aastal ning tugines algusest peale litsentsitasude süsteemile. 1923. aastal osteti saadete kuulamiseks 980 litsentsi. Mõne aasta jooksul alustas üle kogu riigi tööd mitmeid samadel alustel töötavaid raadioühistud. 1930. aastal otsustati, et raadio näol on tegemist olulise avaliku teenusega ning sellel ei tohiks lasta muutuda erahuvides kasumi tootjaks, vaid see tuleks ehitada üles föderaalsel alusel. 1931. aastal asutati piirkondlikke raadiolevi ühendusi koordineeriva organisatsioonina SRG-SSR ning Liidunõukogu väljastas SRG-SSR-le saadete eetrisse andmiseks ainukese tegevusloa.

Esimesed riiklikud raadiosaatjad alustasid tööd 1931. aastal.

1950. aastal oli SRG-SSR üks 23-st Euroopa Ringhäälingute Liidule aluse pannud ringleviorganisatsioonist. 1953. aastal alustati televisiooni testsaadete edastamist (üks tund õhtuti, viiel päeval nädalas). 1958. aastal algasid korrapärased teleülekanded saksa keeles (Zürichist) ja prantsuse keeles (Genfist). Itaaliakeelsele piirkonnale edastati programme itaaliakeelsete subtiitritega. Esimesel aastal osteti 50&nbsp;000 televisioonilitsentsi.

## Vaata ka
* Šveitsi meedia

## Viited

## Välislingid

*SRG SSR koduleht (inglise, saksa, prantsuse, itaalia ja romanši keeles)
*SRG Deutschschweiz (SRG.D) – Saksa peaettevõte
*SSR idée suisse Romande (RTSR) – Prantsuse peaettevõte
*Società cooperativa per la radiotelevisione nella Svizzera italiana (CORSI) – Itaalia peaettevõte
Heliostaat

**Heliostaat** on seade, mis hoiab kiirgustajurit või optikasüsteemi Päikesele suunatuna.

Heliostaat koosneb tasapeeglist ja täppisajamist.

Heliostaadi edasiarendus on tsölostaat.

## Vaata ka
*Koronograaf
*Tsölostaat

## Viited
Esmaspäevamiitingud

**Esmaspäevamiitingud** olid Baltimaade iseseisvuse toetuseks korraldatud miitingud Rootsis, mille algatajad olid Rootsis elavad eestlased Peeter Luksep ja Andres Küng ning rootslased Gunnar Hökmark ja Håkan Holmberg. Seda ettevõtmist on nimetatud ka **esmaspäevaliikumiseks**.

Koosolekud toimusid 1990. aasta märtsist 1991. aasta septembrini, kokku 79 esmaspäeval. Esimest korda koguneti Norrmalmstorgi väljakul Stockholmis, seejärel 
samal ajal igal esmaspäeval kell 12 üle Rootsi 20–30 linnas. Miitingutel osales enamasti paarsada, dramaatiliste sündmuste ajal kuni paar tuhat inimest. Miitingutel esinesid nii Rootsi kui ka Eesti juhtivad poliitikud ja kultuuritegelased, orkestrid ja koorid tulid miitingutele tasuta esinema.

Peeter Luksep, Andres Küng, Gunnar Hökmark ja Håkan Holmberg said president Lennart Merilt 1999. aastal Valgetähe III klassi teenetemärgid.

Esmaspäevamiitingute korraldamispaika Norrmalmstorgil paigaldas Stockholmi linn skulptuuri Vabaduse allikas (Frihetens källa), mis avati pidulikult 28. mail 2004.

15. augustil 2011 tähistati Norrmalmstorgil esmaspäevamiitingute 20. aastapäeva. Kõnega esines Rootsi peaminister Fredrik Reinfeldt, kohal olid ka Eesti peaminister Andrus Ansip, Läti peaminister Valdis Dombrovskis ja Leedu peaminister Andrius Kubilius.

27. augustil 2016 tähistati Norrmalmstorgil 25 aasta möödumist sellest, mil Rootsi taastas diplomaatilised suhted iseseisvuse taastanud Eesti, Läti ja Leeduga. Kõnedega esinesid esmaspäevamiitingute algatajad Gunnar Hökmark ja Håkan Holmberg.

## Viited
Raadioteleskoop

**Raadioteleskoop** on seade (teleskoop), mis registreerib Maa-välistest raadiolainete allikatest lähtuvaid elektromagnetlaineid. 

Raadioteleskoobi põhiosad on raadiokiirgust koondav antenn või antennikogum ja raadiokiirguste tajur ehk radiomeeter. Raadioteleskoope kasutatakse peamiselt raadioastronoomias ja erinevalt optilistest teleskoopidest, saab raadioteleskoopidega vaatlusi teha ka päevasel ajal ning halva ilmaga. Kuna raadioteleskoopide uuritavad astronoomilised objektid, näiteks planeedid, tähed, udukogud ja galaktikad on väga kaugel ning neist lähtuvad elektromagnetlained väga nõrgad, peavad teleskoobid piisaval hulgal elektromagnetlainete kogumiseks olema üsna suured ja varustatud väga tundliku aparatuuriga. Raadioteleskoobid asuvad tavaliselt kaugel inimasustusest, et vältida raadiotest, teleritest ja muudest seadmetest lähtuvat elektromagnetilist interferentsi.

Kosmosest lähtuvad raadiolained avastas 1932. aastal insener Karl Guthe Jansky, kui ta uuris antenniga raadiotes tekkivat müra. Esimese raadioteleskoobi ehitas raadioamatöör Grote Reber, kes püstitas selle oma Illinoisi osariigis, Wheatonis asunud kodu tagaaeda. Reberi tehtud taevavaatlusi on sageli peetud raadioastronoomia alguseks.

## Vaata ka
*Raadiointerferomeeter
*Atacama Large Millimeter Array

## Viited
Koronagraaf

**Koronagraaf** ehk **koronograaf** on Päikese krooni detailseks pildistamiseks ja filmimiseks kasutatav teleskoop, millel on päikeseketta üliheleda valguse tagasipeegeldumiseks ümarkatik.

## Vaata ka
*Heliostaat
*Tornteleskoop
*Tsölostaat

## Viited
Taevakaart

**Taevakaart** ehk **astronoomiline kaart** on kaart, mis kujutab tähtede paiknemist taevas Maalt vaadates. Kõige levinumad on sfäärilise taevaskera kujutused kumeruseta tasapinnal kahe ringina (põhja- ja lõunapoolkera), kuid tarvitatakse ka teistsuguseid projektsioone.

Arvutitele on ka tarkvara mis võimaldab taevakaarte koostada ja välja trükkida, ning planetaariumitarkvara.

## Vaata ka
* Stellarium
* Tähehüppamine
Alexander Ireland

**Alexander Ireland** (11. veebruar 1901 Leith, Edinburgh – jaanuar 1966) oli Šotimaa ja Suurbritannia poksija.

Ireland oli Suurbritannia meister kergekeskkaalus (kuni 147 naela ehk 66,7 kg) 1921. aastal.

Ireland sai kergekeskkaalus (kuni 147 naela ehk 66,7 kg) 1920. aasta Antwerpeni olümpiamängude poksivõistlustel hõbemedali, kaotades finaalis kuldmedali- ja olümpiavõitjale Albert Schneiderile (Kanada).

Ireland poksis märtsist 1922 kuni aprillini 1930 elukutselisena. Ta osales kokku 29 kohtumisel, millest võitis 16 (neist 2 nokaudiga) ja kaotas 10 (neist 3 nokaudiga) kohtumist ning 3 kohtumist jäi viiki.

## Viited

## Välislingid
* 
*
George McKenzie

**George McKenzie** (22. september 1900 Leith, Edinburgh – 5. aprill 1941 Leith, Edinburgh) oli Šotimaa ja Suurbritannia poksija.

McKenzie oli Suurbritannia meister kukk-kaalus (kuni 118 naela ehk 53,5 kg) 1920. aastal.

McKenzie sai kukk-kaalus (kuni 118 naela ehk 53,5 kg) 1920. aasta Antwerpeni olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Clarence Walkerile (Lõuna-Aafrika Liit) ning võites 3. koha kohtumises Henri Hébrants'i (Belgia).

## Elukutselisena
McKenzie poksis jaanuarist 1922 kuni märtsini 1931 elukutselisena. Ta osales kokku 19 kohtumisel, millest võitis 12 (neist 5 nokaudiga) ja kaotas 6 (neist 2 nokaudiga) kohtumist ning 1 kohtumine jäi viiki.

## Isiklikku
George McKenzie noorem vend James oli samuti tuntud Šotimaa ja Suurbritannia poksija ning tema nõbu oli tuntud elukutseline poksija Tancy Lee.

## Viited

## Välislingid
* 
*
James McKenzie

**James McKenzie** (13. august 1903 Leith, Edinburgh – 8. jaanuar 1931) oli Šotimaa ja Suurbritannia poksija.

McKenzie sai kärbeskaalus (kuni 112 naela ehk 50,8 kg) 1924. aasta Pariisi olümpiamängude poksivõistlustel hõbemedali, kaotades finaalis kuldmedali- ja olümpiavõitjale Fidel LaBarbale (USA).

## Isiklikku
McKenzie vanem vend George oli samuti tuntud Šotimaa ja Suurbritannia poksija ning tema nõbu oli tuntud elukutseline poksija Tancy Lee.

## Viited

## Välislingid
*
Refraktor

**Refraktor** on läätsedest koosnev optiline teleskoop. 

Nüüdisaja suurim refraktor asub USAs Yerkesi observatooriumis.

1825 paigutati Tartu Tähetorni Fraunhoferi refraktor, mis oma 9-tollise läbimõõduga objektiiviga oli selle aja suurim ja parim läätsteleskoop maailmas.

## Vaata ka
*Katadioptriline süsteem
*Reflektor
*Refraktsioon
*Teleskoop

## Viited
Reflektor

**Reflektor** on peeglitest koosnev optiline teleskoop, mille objektiiv on enamasti nõgus paraboloidpeegel.

Erinevalt refraktorist ei teki reflektoril värviaberratsiooni.

## Vaata ka
*Cassegraini süsteem
*Katadioptriline süsteem
*Refraktor

## Viited
Astrograaf

**Astrograaf** on taeva fotografeerimise teleskoop. 

Tänapäeval kasutatakse astrograafide asemel teleskoobi juurde paigaldatavaid astrokaameraid.

## Viited
Pussy Riot

**Pussy Riot** on Venemaa punkansambel, mille liikmed kasutavad pseudonüüme. 

Nad alustasid kontsertide korraldamist 2011. aastal ning jaanuaris 2012 tegid põgusa etteaste Punasel väljakul. Kahele liikmele määrati hiljem trahv.

Pussy Riot astus 21. veebruaril 2012 Kristuse Lunastaja kirikus üles lauluga "Jumalaema, aja Putin minema", tantsides ikonostaasi ees. Samal päeval vahistati Nadežda Tolokonnikova ja Marija Aljohhina. Ansambli kolmas liige Jekaterina Samutsevitš vahistati märtsis.

Moskvas pikendas 20. juulil 2012 kohus ansambli Pussy Riot kolme liikme eeluurimisvangistust veel kuue kuu võrra kuni 12. jaanuarini 2013. 

7. augustil 2012 taotles prokurör Aleksei Nikiforov Hamovniki kohtus punkansambli Pussy Riot liikmetele kolme aasta pikkust vanglakaristust. 17. augustil 2012 määras kohus Samutsevitšile, Aljohhinale ja Tolokonnikovale kaheaastase vanglakaristuse. Kõik kolm kaebasid otsuse edasi. Moskva linnakohus mõistis Jekaterina Samutsevitšile 10. oktoobril tingimisi karistuse, kuid jättis Aljohhina ja Tolokonnikova vabadusekaotuse jõusse. 

Pussy Rioti aktsiooniga seoses oma seisukoha avaldanud Toomas Hendrik Ilves ja võtnud seisukohad ka mitmed Eestis tegutsevate kirikute juhtivad isikud, näiteks Meego Remmel, Andres Põder ja metropoliit Kornelius .

2018. aasta jalgpalli maailmameistrivõistluste finaalmängus Moskvas Lužniki staadionil jooksis neli Pussy Rioti liiget väljakule, et mälestada aktsiooniga "Policeman enters the game" ('Mängu astub politseinik') 11 aastat tagasi surnud luuletajat Dmitri Prigovi ning tema loomingu üht tegelast taevapolitseinikku. Ühtlasi nõuti selle aktsiooniga kõigi poliitvangide vabastamist, ebaseaduslike vahistamiste lõpetamist meeleavaldustel, poliitilise konkurentsi lubamist jne. Mängu jälgis tribüünilt maailmameistrivõistluste korraldajamaa Venemaa president Vladimir Putin. Väljakule jooksnud kolm neidu ja üks noormees toimetati politseijaoskonda.

## Viited
Astronoomiariistad

**Astronoomiariistad** on peamiselt astronoomiaobservatooriumides paiknevad riistad ja nende manused (aksessuaarid) ning seadmed, millega määratakse taevakehade asendit (koordinaate), liikumist, keemilist koostist ja füüsikalist olekut ning astronoomilist aega.

Kõige tähtsam astronoomiariist on teleskoop.

## Viited
Eksponentrida

**Eksponentrida** on astmerida kujul
:\sum^{\infty}_{n=0} \frac{z^n}{n!} = 1 + \frac{z}{1!} + \frac{z^2}{2!} + \frac{z^3}{4!} + \ldots \, .
See rida koondub kogu komplekstasandil eksponentfunktsiooniks e^z, kus *e* on Euleri arv.

## Viited
Eksponentfunktsioon

**Eksponentfunktsioon** on funktsioon kujul
:  \mathrm{Exp}(z) = e^z  \, ,
kus e on Euleri arv. Eksponentfunktsioon on naturaallogaritmi pöördfunktsioon.

Eksponentfunktsiooniks nimetatakse üldisemalt ka funktsiooni
:  c a^z \, ,
kus *a* on positiivne konstant ja *c* on nullist erinev kordaja.

## Omadused
Olgu *z* ja *w* kompleksarvud
* e^{z + w} = e^z e^w\, ,
* e^0 = 1\, ,
* e^z \ne 0\, ,
* {d \over dz} e^z = e^z \, ,
* \,(e^z)^n = e^{nz}, n \in \mathbb{Z}\, .

Juhul, kui *z* ja *w* on reaalarvud, kehtib
* \,(e^z)^w = e^{zw}\, .

## Formaalne definitsioon
Eksponentfunktsiooni saab tervel komplekstasandil defineerida astmereana
: e^z = \sum^{\infty}_{n=0} \frac{z^n}{n!}.
Seda astmerida nimetatakse eksponentreaks. Seda rida saab kasutada eksponentfunktsiooni üldistamiseks juhule, kus *z* on ruutmaatriks või üldisemalt mõni Banachi algebra element.

Samaväärselt võib eksponentfunktsiooni defineerida 

* piirväärtusena
: e^x = \lim_{n \rightarrow \infty} \left(1 + \frac{x}{n}\right)^n.

* integraalvõrrandi
: x = \int_1^y {dt \over t}.
lahendina

* või diferentsiaalvõrrandi
: \,{d \over dx} y(x) = y(x), \quad y(0) = 1
lahendina.

## Seos trigonomeetriliste funktsioonidega
Euleri valem
:e^{ix} = \cos(x) + i \sin(x), \,
seob eksponentfunktsiooni trigonomeetriliste funktsioonidega. 

## Vaata ka
* Astendaja ehk eksponent
* Hüperboolsed funktsioonid
* Astmefunktsioon

## Viited
Alexander Wilson (kirjanik ja luuraja)

**Alexander Wilson** (24. oktoober 1893 Dover – 4. aprill 1963 Ealing) oli inglise kirjanik, luuraja ja MI6 ohvitser.

Wilson sündis Doveris iirlannast ema ja inglasest isa pojana. Tema lapsepõlves järgnes perekond perepeale Mauritiusele, Singapuri, Hongkongi ja Tseilonile. Wilson sai hariduse St Josephi kolledžist Hongkongis ja St Bonifatiuse katoliiklikust kolledžist Plymouthis.

1925. aastal asus Wilson tööle Punjabi Ülikooli Islamia kolledži Inglise kirjanduse professorina, 1928. aastal sai temast sama kolledži juhataja, kuni ametist loobumiseni 1931. aastal, mil ta asus tööle ajalehetoimetajana.

Wilson oli neli korda abielus, mõnikord ka üheaegselt enam kui ühes abielus. Wilson suri südamerabandusse 4. aprillil 1963 ja on maetud Miltoni kalmistule Portsmouthis. Tema hauasammas on ühe jala kaugusel kolleegist MI6 agendi kaptenleitnant Lionel Crabbi kalmust.

Tema elust on valminud 2018 BBC seriaal  „Proua Wilson“, peaosades Iain Glen ja Ruth Wilson. 

## Spiooniromaanid
Alexander Wilson kirjutas ja avaldas 3 teadusteost ja 21 spiooniromaani, 4 romaani on säilinud käsikirjas. Võimalik, et paljude Wilsoni teoste peategelased, näiteks agent Hugh Shannon ja luureülem Leonard Wallace – James Bondi ja M-i prototüübid – tuginesid Wilsoni enda spioonikarjäärile.

## Märkused
Astmerida

**Astmereaks** nimetatakse funktsionaalrida kujul
:\sum_{n=0}^\infty a_n \left( x-c \right)^n = a_0 + a_1 (x-c)^1 + a_2 (x-c)^2 + a_3 (x-c)^3 + \cdots
kus *c* on konstant, *a*n on *n*-nda liikme kordaja ning *x* muutuja.

Astmeread ilmuvad loomulikul moel kui funktsioonide Taylori read. Tihti valitakse *c = 0*, näiteks Maclaurini ridade juhul.  Sel juhul võtavad astmered mõnevõrra lihtsama kuju
:
\sum_{n=0}^\infty a_n x^n = a_0 + a_1 x + a_2 x^2 + a_3 x^3 + \cdots.


## Näiteid
Geomeetriline rida on astmerida kujul
:: \frac{1}{1-x} = \sum_{n=0}^\infty x^n = 1 + x + x^2 + x^3 + \cdots,
See rida koondub, kui |*x*| e^x = \sum_{n=0}^\infty \frac{x^n}{n!} = 1 + x + \frac{x^2}{2!} + \frac{x^3}{3!} + \cdots,
See rida koondub tervel komplekstasandil.

Siinuse Taylori rida on
:: \sin(x) = \sum_{n=0}^\infty \frac{(-1)^n x^{2n+1}}{(2n+1)!} = x - \frac{x^3}{3!} + \frac{x^5}{5!} - \frac{x^7}{7!}+\cdots,
See rida koondub tervel komplekstasandil.

Kõik ülaltoodud näited on ühtlasi näited Maclaurini ridadest.

## Vaata ka
* Koonduvusraadius
* Laurent'i rida

## Viited
IV liiga 1995/96

**IV liiga 1995/96** oli Eesti jalgpalli IV liiga 1995. ja 1996. aasta hooaeg. IV liiga on Eesti jalgpalli tugevuselt viies ja madalaim liiga, mis jaguneb kolmeks tsooniks – põhi, lõuna ja lääs.

## IV liiga põhi

### Liigatabel

1Maardu SK loobus üleminekumängudest

## IV liiga lõuna

### Liigatabel

## IV liiga lääs

### Liigatabel

1Risti JK diskvalifitseeritud peale 2. vooru.

## IV liiga kevadine turniir
### ida/põhi

Märkus: Üks mäng: Kiviõli JK II - KSK Kespo oli märgitud kui kaotus mõlemale meeskonnale.

### lõuna/lääs

## Vaata ka
*Meistriliiga 1995/96
*Esiliiga 1995/96
*II liiga 1995/96
*III liiga 1995/96
Taylori rida

**Taylori rida** on matemaatikas funktsiooni esitus astmereana, mille kordajateks on funktsiooni tuletised ühe etteantud argumendi väärtuse *a* juures. 

Juhul, kui *a* = 0, nimetatakse seda rida ka **Maclaurini reaks**.

## Definitsioon
Lõpmatult diferentseeruva reaalmuutuja või kompleksmuutuja funktsiooni *ƒ*(*x*) Taylori rida punkti *a* ümbruses on astmerida

:\sum_{n=0} ^ {\infin } \frac {f^{(n)}(a)}{n!} \, (x-a)^{n} = f(a)+\frac {f'(a)}{1!} (x-a)+ \frac{f*(a)}{2!} (x-a)^2+\frac{f^{(3)}(a)}{3!}(x-a)^3+ \cdots, </math>

kus *n*! on [[faktoriaal]], *ƒ*<sup>&nbsp;(*n*)</sup>(*a*) tähistab *n*-ndat järku tuletist punktis *a*. 0-järku tuletis on funktsioon ise ja 0! = 1. 

Juhul, kui a = 0, nimetatakse seda rida Maclaurini reaks.

==Analüütilised funktsioonid==

[[Analüütiline funktsioon|Analüütilised funktsioonid]] ühtivad alati oma Taylori reaga, kuid üldjuhul ei pruugi funktsioon võrduda oma Taylori reaga ka piirkonnas, kus selle Taylori rida [[koonduvus|koondub]].

Näiteks funktsioon e<sup>&minus;1/x²</sup> pole analüütiline punktis *x* = 0. Selle Taylori rida punkti *x* = 0 ümbruses on 0 iga *x'' väärtuse korral, kuid e&minus;1/x² seda pole.

## Vaata ka
* Laurent'i rida

## Viited
II liiga 1996/97

**II liiga 1996/97** oli Eesti jalgpalli tugevuselt kolmanda liiga, II liiga, kuues hooaeg.

## II liiga ida/põhi

### Liigatabel

### Mängutulemused
*Kõik mängub toimusid 1996. aasta sügisel.*

## II liiga lõuna/lääs

### Liigatabel

### Mängutulemused
*Kõik mängub toimusid 1996. aasta sügisel.*

## II liiga üleminekuturniirid
### Ida

#### Mängutulemused
*Kõik mängub toimusid 1997. aasta kevadel.*

### Põhi

1FC Flora Fännklubilt võeti 4 punkti maha.

#### Mängutulemused
*Kõik mängub toimusid 1997. aasta kevadel.*

### Lõuna

#### Mängutulemused
*Kõik mängub toimusid 1997. aasta kevadel.*

### Lääs

1 Kärdla LM muutis hooaja lõpus nimeks Kärdla FC Hiiu Kalur.

#### Mängutulemused
*Kõik mängub toimusid 1997. aasta kevadel.*

## Vaata ka
*Meistriliiga 1996/97
*Esiliiga 1996/97
*III liiga 1996/97
*IV liiga 1996/97
Argument (matemaatika)

**Funktsiooni argument** on matemaatikas sõltumatu muutuja, mis võtab väärtusi funktsiooni määramispiirkonnas.

Näiteks eksponentfunktsiooni f(x) = e^x
argument on *x*.

## Vaata ka
* Väärtus
Kompleksmuutuja funktsioon

**Kompleksmuutuja funktsioon** on funktsioon, mille määramis- ja muutumispiirkond on mingid kompleksarvude hulgad.

## Vaata ka
* Reaalmuutuja funktsioon
* Analüütiline funktsioon
* Täisfunktsioon
* Mitmeleheline funktsioon
* Üheleheline funktsioon

## Viited
Kalmar Ulm

**Kalmar Ulm** (ristinimega **Meletios Ulm**; sündinud 8. septembril 1969 Tallinnas) on eesti ajaloolane ja endine õigeusu vaimulik. Oli 2013–2017 Tallinna Linnamuuseumi direktor.

Ulm omandas teoloogiaalase bakalaureuse- ja magistrikraadi Ateena Riiklikus Ülikoolis ja kaitses 2006. aastal Kreekas Thessaloníki Aristotelese Ülikoolis doktoritööd teoloogias. Tema väitekirja teemaks oli "Eesti õigeusu kirik minevikus ja olevikus ning selle suhe oikumeenilise patriarhaadiga". Tema töö on kirjutatud uuskreeka keeles.

## Tegevus vaimulikuna
Ulm pühitseti 10. aprillil 1994 diakoniks Konstantinoopoli Püha Georgi peakirikus Derkoni metropoliidi Konstantinose poolt. Ta sai ristinime "Meletios" Konstantinoopoli patriarhi Meletios IV järgi. Ta pühitseti 20. aprillil 1996 preestriks Ateena Gervasiuse kirikus Deanliai piiskopi Damaskinose poolt.

Ta oli kogudust hooldav preester Põltsamaa Püha Vaimu koguduses (aastatel 1999–2004) ja Tallinna Püha Siimeoni ja naisprohvet Hanna piiskoplikus koguduses, mille taasmoodustamises ta osales. 

Ulm on olnud Tallinna ja kogu Eesti metropoliit Stefanuse sekretär.

Alates 2005. aastast pole enam preestrina tegev. 

## Töökäik
2007. aastast alates töötas Ulm Tallinna Linnamuuseumis teadurina ja alates 2008. aastast muuseumi arendusjuhina. 1. maist 2013 kuni 2017. septembrini töötas Kalmar Ulm Tallinna Linnamuuseumi direktorina. Sellele ametikohale valis konkursikomisjon ta ühehäälselt. Muuseumi direktorina korraldas Ulm Tallinna bastionikäikude renoveerimist ja Neitsitorni taasavamist. 2017. aasta septembrist töötab Tallinna Linnamuuseumis vanemteaduri ametikohal.

## Poliitiline tegevus
Ulm on 6. septembrist 2013 Keskerakonna liige. 2013. aasta kohaliku omavalitsuse volikogude valimistel kandideeris ta Tallinna volikokku Keskerakonna nimekirjas, sai 19 häält ega osutunud valituks.

## Isiklikku
Kalmar Ulm on abielus, tal on tütar ja poeg.

## Viited

## Välislingid
*http://www.eoc.ee/vaimulik/ulm-melitios/
Laurent'i rida

**Laurent'i rida** on kompleksmuutuja funktsiooni esitus astmereana, mis sisaldab ka negatiivseid astendajaid.

See on nimetuse saanud prantsuse matemaatiku Pierre Alphonse Laurent'i järgi, kes selle aastal 1843 avaldas.

## Definitsioon
Kompleksmuutuja funktsiooni *f*(*z*) Laurent'i rida punkti *c* suhtes on:

:f(z)=\sum_{n=-\infty}^\infty a_n(z-c)^n \, ,

kus kordajad *a<sub>n</sub>* on antud joonintegraalina:

:a_n=\frac{1}{2\pi i} \oint_\gamma \frac{f(z)\,\mathrm{d}z}{(z-c)^{n+1}}.\,

Viimane avaldis on Cauchy integraalvalemi üldistus. Integraali raja γ on vastupäeva suunatud pidev suletud joon, mis ümbritseb punkti *c* ja paikneb rõngal, kus *f*(*z*) on regulaarne. *f*(*z*) rittaarendus kehtib kõikjal rõnga sisemuses.

## Vaata ka
* Taylori rida
*Fourier' rida
Karl-Martin Rammo

**Karl-Martin Rammo** (sündinud 6. juunil 1989) on Eesti purjesportlane. 

Ta esindas Eestit 2012. aasta suveolümpiamängude purjeregatil Portlandis Laser klassis ning sai 18. koha. 

Alates veebruarist 2010 on ta Laser standardi klassis ISAF-i edetabeli esisajas ja veebruarist 2013 esikümnes. 

Ta kandis 2016. aasta suveolümpiamängude avatseremoonial Eesti lippu.

2016. aastal võitis Rammo Eesti Jahtklubide Liidu purjetamise Eesti meistrivõistluste sarja Laser Standard klassi. 

## Viited

## Välislingid
* 
* kmrammo.blogspot.com / kmrammo.com, veebipäevik
* facebook.com
* EJL
* ISAF Official Site: Sailors, Sailor Biography
* Karl-Martin Rammo - Sailing - Olympic Athlete | London 2012
* EOK
* 14. november 2013, Steiv Silm, Karl-Martin Rammo - maailma tipus, http://sport.err.ee/purjetamine/videod/
Lahtine hulk

**Lahtine hulk** on topoloogilise ruumi selline alamhulk, mille iga punkt on selle hulga sisepunkt. Lahtine hulk ei sisalda ühtki oma rajapunktidest.

## Vaata ka
* Kinnine hulk

## Viited
Kinnine hulk

**Kinnine hulk** on topoloogilise ruumi selline alamhulk, mis sisaldab kõiki oma kuhjumispunkte. Kinnine hulk on lahtise hulga täiend.

## Vaata ka

* Lahtine hulk

## Viited
Kompleksmuutuja funktsioonide teooria

**Kompleksmuutuja funktsioonide teooria** ehk **kompleksmuutuja funktsiooniteooria** on matemaatika haru, milles uuritakse kompleksmuutuja funktsioonide teatavaid klasse.

## Viited
Frederick Tiedt

**Frederick Tiedt** (16. oktoober 1935 Dublin – 15. juuni 1999 Dublin) oli Iirimaa poksija.

Tiedt sai II kergekeskkaalus (kuni 67 kg) 1956. aasta Melbourne'i olümpiamängude poksivõistlustel hõbemedali, kaotades finaalis kuldmedali- ja olümpiavõitjale Nicolae Lincale (Rumeenia). 

Tiedt sai II kergekeskkaalus (kuni 67 kg) 12. Euroopa meistrivõistlustel (Praha, 1957) pronksmedali, kaotades poolfinaalis hilisemale hõbemedalivõitjale Leopold Potesilile (Austria) ja jäi edasisest medaliheitlusest välja.

Tiedt poksis märtsist 1959 kuni novembrini 1964 elukutselisena. Ta osales kokku 21 kohtumisel ning võitis neist 12 (neist 3 nokaudiga), kaotas 7 (neist 4 nokaudiga) ja viigistas 2 kohtumist.

## Viited

## Välislingid
* 
*
Leedu kubermang

**Leedu kubermang** (vene keeles *Литовская губерния*) oli  Venemaa Keisririigi  haldusüksus aastatel 1796–1801.

Leedu kubermang moodustati 1796. aastal, Vene keisri käsul 12. detsembril 1796, koondades ühe valitsemise alla 1795. aastal pärast Poola teist jagamist moodustatud kahest kubermangust: Vilno ja Slonimi kubermangust.  Moodustatud kubermangu valitsus asus Vilno (Vilniuse) linnas; kubermangu kuulus 19 maakonda:
* Braslavski maakond,
* Bresti maakond,
* Vilno maakond,
* Vilkomirski maakond,
* Volkovõski maakond,
* Hrodna maakond,
* Vislatagune maakond,
* Kobrino maakond,
* Kovno maakond,
* Lida maakond,
* Novogrudoki maakond,
* Ošmjanki maakond,
* Pružanski maakond,
* Rossienski maakond,
* Slonimi maakond,
* Telševski maakond,
* Trokski maakond,
* Upitski maakond,
* Šavelski maakond.

Leedu kubermang likvideeriti 1802. aastal keisri ukaasiga 9. septembrist 1801. aastast ja 28. augustist 1802. aastal ja sellest moodustati taas kaks kubermangu: Vilno ja Hrodna kubermang.

Vilno kubermangust eraldati 1842. aastal Kovno kubermang.


Pilt:Map of Slonim Namestnichestvo 1796 (small atlas).jpg|Slonimi kubermang, 1796. aastal
Pilt:Map of Vilna Namestnichestvo 1796 (small atlas).jpg|Vilniuse kubermang, 1796. aastal
IV liiga 1996/97

**IV liiga 1996/97** oli Eesti jalgpalli madalaima,IV liiga, teine hooaeg, mis jagunes kahte tsooni – põhi ja lõuna.

## IV liiga põhi

### Liigatabel

### Mängutulemused
*Kõik mängub toimusid 1997. aasta kevadel.*

## IV liiga lõuna

### Liigatabel

### Mängutulemused
*Kõik mängub toimusid 1997. aasta kevadel.*

## Vaata ka
*Meistriliiga 1996/97
*Esiliiga 1996/97
*II liiga 1996/97
*III liiga 1996/97
IV liiga 1997/98

**IV liiga 1997/98** oli Eesti jalgpalli IV liiga 1997. ja 1998. aasta hooaeg. IV liiga on Eesti jalgpalli tugevuselt viies ja madalaim liiga, mis jaguneb kolmeks tsooniks – põhi, lõuna ja kesk.

## IV liiga põhi

### Liigatabel

### Mängutulemused

### Edukamad väravakütid

## IV liiga keskmine

### Liigatabel

### Mängutulemused

### Edukamad väravakütid

## IV liiga lõuna

### Liigatabel

### Mängutulemused

### Edukamad väravakütid

## Vaata ka
*Meistriliiga 1997/98
*Esiliiga 1997/98
*II liiga 1997/98
*III liiga 1997/98
II liiga 1997/98

**II liiga 1997/98** oli Eesti jalgpalli tugevuselt kolmanda liiga II liiga 1997. ja 1998. aasta hooaeg.

## II liiga ida/põhi

### Liigatabel

### Mängutulemused

### Edukamad väravakütid

## II liiga lõuna/lääs

### Liigatabel

### Mängutulemused

### Edukamad väravakütid

## II liiga üleminekuturniirid
### Ida

### Põhi

### Lõuna

### Lääs

## Vaata ka
*Meistriliiga 1997/98
*Esiliiga 1997/98
*III liiga 1997/98
*IV liiga 1997/98
Hoosanna

**Hoosanna** (liturgilises kasutuses ka **hosianna** ja **hoosianna**; kreeka sõnast *hōsanna*, mis omakorda heebrea keelest hōšaʿ-nā' 'päästa nüüd!') on heebrealastest juutide ja kristlaste palve- ja tervitushüüd, millega palutakse päästmist ja õnnistust.

Sõna "hoosanna" on palvena kasutatud näiteks tervitusena Uue Testamendi evangeeliumides (Mt 21:9, Mk 11:9-10).

## Viited
Mait Metspalu

**Mait Metspalu** (sündinud 24. augustil 1975) on eesti evolutsioonigeneetik.

2005. aastal kaitses ta Tartu Ülikoolis doktoritöö "Through the course of prehistory in India: tracing the mtDNA trail".

Alates 2005. aastast töötas Metspalu Eesti Biokeskuses, kus algul oli teadur, siis asedirektor ning 2014–2017 direktor. 

Alates 1. juunist 2018 on ta Tartu Ülikooli genoomika instituudi direktor ja evolutsioonilise genoomika professor.

## Tunnustus

* 2021 – Tartu Ülikooli aumärk

## Isiklikku
Tema isa on Andres Metspalu. 

## Viited

## Välislingid
* 
* "Geeniuurija Mait Metspalu: peagi teame enam ka eestlaste juurtest" Eesti Päevaleht, 16. juuni 2010
* "Mait Metspalu. Inimese geneetilisest varieeruvusest" Ööülikool, 2011
* Evaluating the mitochondrial timescale of human evolution
* "Kust me tuleme. Demograafiline ajalugu eestlase geenides" Horisont, 19. jaanuar 2018
Kenneth Egan

**Kenneth Egan** (sündinud 7. jaanuaril 1982 Clondalkinis Lõuna-Dublinis Dublini krahvkonnas) on Iirimaa poksija.

Egan sai poolraskekaalus (kuni 81 kg) 2008. aasta Pekingi olümpiamängude poksivõistlustel hõbemedali, kaotades finaalis kuldmedali- ja olümpiavõitjale Xiaoping Zhangile (Hiina). 

Egan osales poolraskekaalus (kuni 81 kg) 14. maailmameistrivõistlustel (Chicago, 2007), kuid kaotas 2. ringis oma kohtumise ja jäi edasisest medaliheitlusest välja.

Egan sai poolraskekaalus (kuni 81 kg) pronksmedali 36. Euroopa meistrivõistlustel (Plovdiv, 2006), kaotades poolfinaalis hilisemale kuldmedalivõitjale ja Euroopa meistrile Artur Beterbijevle (Venemaa) ja jäi edasisest medaliheitlusest välja ning 37. Euroopa meistrivõistlustel (Moskva, 2010), kaotades poolfinaalis hilisemale hõbemedalivõitjale Abdelkader Bouheniale (Prantsusmaa) ja jäi edasisest medaliheitlusest välja.

## Viited

## Välislingid
*
II liiga 1998

**II liiga 1998** oli Eesti jalgpalli tugevuselt kolmanda liiga II liiga 1998. aasta hooaeg.

## II liiga ida/põhi

### Liigatabel

1 3 punkti maha arvestatud keelatud mängija kasutamise eest.

### II liiga ida/põhi üleminekumängud
Hooaja lõpus osalesid II liiga ida/põhi 4. koht ja III liiga ida ning põhja tsoonide 3. kohad üleminekumängudel, mille võitja mängib järgmisel hooajal II liigas ning kaotajad III liigas. Kõigepealt mängisid omavahel III liiga ida ning põhja tsoonide 2. ning seejärel mängis nende mängude võitja II liiga ida/põhi 4. kohaga.

***Nõmme JK Kalju** võitis koondtulemusega 4:3.

***Kiviõli JK Irbis** võitis koondtulemusega 6:0 ja säilitas koha II liigas.

|-
|
### Mängutulemused

### Parimad väravakütid

## II liiga lõuna/lääs

### Liigatabel

1 3 punkti maha arvestatud keelatud mängija kasutamise eest.

### II liiga lõuna/lääs üleminekumängud
Hooaja lõpus osalesid II liiga lõuna/lääs 4. koht ja III liiga lõuna ning lääne tsoonide 3. kohad üleminekumängudel, mille võitja mängib järgmisel hooajal II liigas ning kaotajad III liigas. Kõigepealt mängisid omavahel III liiga lõuna ning lääne tsoonide 2. ning seejärel mängis nende mängude võitja II liiga lõuna/lääs 4. kohaga.

***Järvamaa JK** loobus üleminekumängudest.

***Tallinna JK Alvigo** võitis üleminekumängud koondtulemusega 2:1 ning säilitas koha II liigas.

|-
|
### Mängutulemused

1Warrior ja Kärdla said kirja kaotuse.

### Parimad väravakütid

## Vaata ka
*Meistriliiga 1998
*Esiliiga 1998
*III liiga 1998
*IV liiga 1998
Darren Sutherland

**Darren John Sutherland** (18. aprill 1982 Dublin – 14. september 2009 London) oli Iirimaa poksija. Tema ema oli iirlane ja isa oli pärit Saint Vincenti saarelt.

Sutherland sai II keskkaalus (kuni 75 kg) 2008. aasta Pekingi olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale James DeGale'ile (Suurbritannia). 

Sutherland osales II keskkaalus (kuni 75 kg) 13. maailmameistrivõistlustel (Mianyang, 2005), kuid kaotas veerandfinaalis hilisemale kuldmedalivõitjale ja maailmameistrile Matvei Korobovile (Venemaa) ja jäi edasisest medaliheitlusest välja ning 14. maailmameistrivõistlustel (Chicago, 2007), kuid kaotas 2. ringis hilisemale hõbemedalivõitjale Alfonso Blancole (Venezuela) ja jäi edasisest medaliheitlusest välja.

Sutherland poksis alates detsembrist 2008 elukutselisena. Ta jõudis osaleda kokku 4 kohtumisel ning võitis need kõik nokaudiga.

Sutherland leiti 14. septembril 2009 oma Londoni korterist pooduna. Tõenäoliselt oli ta teinud enesetapu.

## Viited

## Välislingid
* 
*
Juhan Liivi mälestuskivi

**Juhan Liivi mälestuskivi** paikneb Tartus Juhan Liivi tänaval, haljasalal Tartu Maakohtu (Liivi 4, varem Eesti Riigiarhiiv) ja Liivi 8 kortermaja vahel. Kivi paigaldati 1965. aastal, selle autor on skulptor Anton Starkopf.

Mälestuskivi rajati kohta, kus asunud puumajas Juhan Liiv üüris korterit paari kuu vältel 1892. aastal, mil oli vabakutseline ja kirjutas jutustuse "Vari". Maja hävis pommitamises Teise maailmasõja ajal. Mälestuskivi avamine toimus 1.detsembril 1964.

## Viited

## Kirjandus
* "Juhan Liivi mälestuskivi Tartus (1976)" Ret. Lindemann. H. Joonuks. "Keel ja Kirjandus" 6/1980
* Kristel Rõss, "Lapsed võtsid Liivi oma hoole alla", Postimees, 27.05.1999

## Välislingid
* Pille-Riin Larm, "Haruldaselt stiilne hallist graniidist monument", Sirp, 20.05.2022
Tuletõkkeuks

**Tuletõkkeuks** on hoonesse paigaldatud uks või luuk (koos lengi ja sulustega), mis suletuna on võimeline täitma kindlaks määratud tulepüsivusnõudeid.

## Viited

## Kirjandust
*Lausmaa, T., 2011. Tuletõkkeukse tulepüsivusaja sõltuvus ukse ehitusest. Keskkonnatehnika 1:31–35 http://www.keskkonnatehnika.ee/client/common-docs/2011_pdf/KKT_2011_01.pdf (vaadatud 01.08.2012)
Kirsti Oidekivi

**Kirsti Oidekivi** (kodanikunimega **Kristin Väli**, varem ka **Kristin Krull**; sündinud 21. mail 1959 Tallinnas) on eesti luuletaja ja tõlkija.

Ta on õppinud Tallinna 32. Keskkoolis.

## Looming
Tema debüüti iseloomustas kriitik Peeter Künstler nõnda: "Oidekivi luule kestab pikkade perioodidena, selle sujuvuses pole mingeid järske murranguid ega hüppeid. Eks ta sarnane esmapilgul üksjagu proosaminiatuuridele, kuid on õhulisem, üldsegi mitte nii tihke ja seletav. Sellist teksti saab väga lahedalt lugeda."

"Mulle tundub, et Oidekivi luuletused kasutavad vähe võrdlusi ja metafoore. Ta kirjutab, mida meeltega tajub," kirjutas luulekogu "Akvaariumis" kohta Kalju Kruusa. "Ta luuletused on loomulikud. Nad on aga täis sulandumisi, mis võivad jätta mulje, et, kui a on koos b-ga, siis a on nagu b, või et a on b. Oidekivi on mõnus lugeda. Sama ütles esitlusel ka Peeter Sauter".

"Oidekivi esimesed luuletused ilmusid 35 aastat tagasi [1976]. Sestpeale on tema kohalolu eesti kirjanduses olnud pidev ja enesestmõistetav, ilma igasuguse esiletükkiva enesekehtestamiseta," kirjutas Liivi luuleauhinna puhul 2011. aastal Doris Kareva. "Juba mitmed ta kogude  pealkirjadki ("Tigudele", "Akvaariumis"), kõnelevad vaiksest eksistentsist, vaatlemisest, "kuidas Sa kohendad vabalt langevat valgust", mõistmisest ja andestamisest: "ainult kahju selle ilusa valguse pärast"."
### Luulekogud
*"Tigudele". Tallinn: Huma, 1998, 32 lk
**arvustusː Peeter Künstler. "Väheke tigude purpurit ehk imetilluke täpal". Postimees, 15. detsember 1998
*"Akvaariumis". Tallinn: Tuum, 2000, 56 lk
**arvustusː "Akvaariumisse, akvaariumis, akvaariumist. Vestlevad Kalju Kruusa ja Jan Kaus". Sirp, 2. juuni 2000
*"Sinin". Tallinn: Bahama Press, 2001 (e-raamat)
*"Pinsel". Tallinn: Koma, 2003, 52 lk
**arvustusː Aarne Ruben. "Kaks mõistatust ja Kirsti Oidekivi luule". Postimees, 27. veebruar 2004
### Tõlkeid
*Kauksi Ülle. "Emaemamaa: valik luuletusi 1987–2003". Võru keelest tõlkinud Kirsti Oidekivi ja Aare Pilv. Tallinn: Eesti Keele Sihtasutus, 2005
### Muid tekste
*"*kõik on valgus...", "sügis ja päike", "ämblik ja ma ja", "üks koht eestimaal", "D ja E ja F ja", "*mu isa, kes sa oled", "haned", "kuulasin tuule tulemist". Vikerkaar 4-5/2010
*"Akkadi armuloits" Ninniku; akadi keele põhjal Kirsti Oidekivi (transkriptsioon Amar Annus)

## Auhinnad
*1998 Betti Alveri kirjandusauhind ("Tigudele")
*2011 Juhan Liivi luuleauhind ("mu isa, kes sa oled kerge vaim...") 

## Isiklikku
Tema isa on lastekirjanik Heino Väli ja ema on tõlkija Silvi Väli ning tema õde on luuletaja Katrin Väli.

Ta oli aastatel 1991–2008 abielus luuletaja ja kriitiku Hasso Krulliga, neil on ühine tütar Linda-Mari Väli. Tal on ka poeg Tambet ja tütar Riste.

## Viited

## Välislingid

*Peeter Sauter. "Luuletajate kodu – Kristin, Hasso, lapsed ja kassid". EPL, 29. aprill 2000
Lõpmatult diferentseeruv funktsioon

**Lõpmatult diferentseeruv funktsioon** ehk **sile funktsioon** on funktsioon, millel on teatava piirkonna igas punktis olemas mistahes järku täisdiferentsiaal. 

Ühe muutuja funktsioon on järelikult sile, kui sel leidub mistahes vaadeldavas piirkonnas mistahes järku tuletis.

## Vaata ka

* Analüütiline funktsioon

## Viited
Hr. Nobody

**"Hr. Nobody"** (inglise *Mr. Nobody *) on 2009. aastal linastunud Belgia draamafilm, mille lavastas Jaco Van Dormael.

Filmis mängivad Jared Leto, Sarah Polley, Diane Kruger ja Linh Dan Pham.

Eesti kinodesse jõudis "Hr. Nobody" 10. detsember 2010.

## Välislingid
* 
* 

‎
II liiga 2000

**II liiga 2000** oli Eesti jalgpalli tugevuselt kolmanda liiga II liiga 2000. aasta hooaeg.

## II liiga ida/põhi

### Liigatabel

### II liiga ida/põhi üleminekumängud
### Mängutulemused
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 20 mängu.

|-
|
#### Hooaja esimene pool

#### Hooaja teine pool

### Parimad väravakütid

## II liiga lõuna/lääs

### Liigatabel

### II liiga lõuna/lääs üleminekumängud
### Mängutulemused
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 20 mängu.

|-
|
#### Hooaja esimene pool

#### Hooaja teine pool

### Parimad väravakütid

## Vaata ka
*Meistriliiga 2000
*Esiliiga 2000
*III liiga 2000
*IV liiga 2000
*V liiga 2000
Noarootsi Vabadussõja mälestussammas

**Noarootsi Vabadussõja mälestussammas** asub Lääne-Nigula vallas Hosby külas.

Sammas avati 10. juunil 1935 valitsuse, riigivanema ning kaitsevägede ülemjuhataja esindaja kolonel Aleksander Jaaksoni poolt. Ajalehe Lääne Elu artikli põhjal jälgis teisel nelipühadel toimunud sündmust 1000 inimest ning avamisel peeti eesti- ja rootsikeelsed jumalateenistused (vastavalt Vormsi koguduse õpetaja Hjalmar Pöhli ning Noarootsi koguduse õpetaja Sven Danelli poolt). Avamisel peeti veel kõnesid, lasti Noarootsi kaitseliidu püssidest aupauke, esitati koorilaule ja koraale ning asetati sambale pärgasid.

Mälestussamba rajamise idee kerkis esile ühel 1929. aastal toimunud Noarootsi koguduse täiskogu koosolekul ning rajamise algatas hilisem komitee esimees Osterman. Samba kavandi valmistas Tallinna arhitekt Eugen Sacharias ning samba ehitas kohalik ehitusmeister Mathias Pelmas. Ehitamine läks maksma 937 krooni, mis kaeti suuremalt osalt annetuste ja loteriidega ning kulude katteks saadi rahalist toetust ka avamisel (maavalitsuselt ning Paslepa, Sutlepa ja Riguldi vallavalitsuse esindajatelt).

Sambale on kirjutatud eesti keeles "Au Jumalale. Mälestus langenuile. Tänulik Noarootsi" ning rootsi keeles "Gud till ära. Minne för de fallna. Det tacksama Nuckö". Sambast vasakule ja paremale on paigaldatud nimeloenditega lisatahvlid II Maailmasõjas hukkunud noarootslaste mälestuseks.

Sammas hävitati Nõukogude võimu ajal 1948 ja taastati 1990. aastal. 2012. aastal sammast remonditi.

## Viited

## Välislingid
*
Analüütiline funktsioon

**Analüütiline funktsioon** on funktsioon, mille saab iga punkti ümbruses esitada koonduva astmereana.

Eristatakse **reaalmuutuja analüütilisi funktsioone** ja **kompleksmuutuja analüütilisi funktsioone**. Analüütilisus on kompleksmuutuja funktsioonide mõnevõrra tugevam omadus kui reaalmuutuja funktsioonide jaoks. Kompleksmuutuja funktsioon on analüütiline parajasti siis, kui see on regulaarne.

Analüütilised funktsioonid on lõpmatult diferentseeruvad. Funktsioon on analüütiline parajasti siis, kui see võrdub oma Taylori reaga iga punkti mõnes ümbruses.

## Definitsioon
Reaalmuutuja funktsioon ƒ on *analüütiline* reaalsirgel asuval lahtisel hulgal *D*,  kui iga hulka *D* kuuluva punkti *x*0 jaoks kehtib

:\begin{align}
f(x) & = \sum_{n=0}^\infty a_{n} \left( x-x_0 \right)^{n} \\
& = a_0 + a_1 (x-x_0) + a_2 (x-x_0)^2 + a_3 (x-x_0)^3 + \cdots
\end{align} 

kus kordajad *a*0, *a*1, ... on reaalarvud ja antud astmerida koondub funktsiooniks ƒ(*x*) iga punkti *x* korral, mis kuulub punkti *x*0 mõnda ümbrusesse.

Alternatiivselt võib analüütilise funktsiooni defineerida kui lõpmatult diferentseeruva funktsiooni, mille jaoks Taylori rida 

: T(x) = \sum_{n=0}^{\infin} \frac{f^{(n)}(x_0)}{n!} (x-x_0)^{n}

igas selle funktsiooni määramispiirkonda kuuluvas punktis *x*0 koondub funktsiooniks ƒ(*x*) iga punkti *x*0 mõnda ümbrusesse kuuluva punkti *x* korral.

Öeldakse, et funktsiooni ƒ  on analüütiline punktis *x*, kui leidub punkti *x* ümbrus, millel ƒ on analüütiline.

**Kompleksmuutuja analüütilise funktsiooni** defineerimiseks tuleb ülalantud definitsioonis asendada reaalarvud kompleksarvudega ja reaalsirge komplekstasandiga.

## Vaata ka
* Analüütiline jätkamine
* Regulaarne funktsioon
* Lõpmatult diferentseeruv funktsioon

## Viited
Abisõna

**Abisõna** ehk **partikkel** on **uuemas keeleteaduskäsitluses** muutumatu mittetäistähenduslik sõna (s.o abimäärsõna, kaassõna, rõhumäärsõna, sidesõna või hüüdsõna); suulise kõne kirjeldamisel võidakse partikliteks nimetada ka ainult hüüdsõnu ja rõhumäärsõnu.

**Varasemas keeleteaduskäsitluses** nimetati partikliteks kõiki muutumatuid sõnu (partikkel laiemas mõttes), s.o määrsõnad, asemäärsõnad, abimäärsõnad, kaassõnad, rõhumäärsõnad, sidesõnad ja hüüdsõnad.

## Vaata ka

*Pragmaatiline abisõna

## Viited
Grigori Jegorov

**Grigori Jegorov** (sündinud 12. jaanuaril 1967 Šõmkendis Kasahhi NSV-s) on endine NSV Liidu ja Kasahstani teivashüppaja, 1988. aasta olümpiamängude pronksmedalist. 

Isiklik rekord 5.90 pärineb 1993. aasta maailmameistrivõistlustelt, kus ta võitis hõbemedali.
Satelliiditaldrik

**Satelliiditaldrik** on paraboolantenn satelliittelevisiooni saadete vastuvõtmiseks sidesatelliitidelt. Antenn koosneb paraboolreflektorist (paraboloidikujulise pinnaga reflektorist ehk peegeldist) ja vastuvõtupeast, milleks on võimendus-muundusplokk LNB. Reflektor koondab elektromagnetlainete energia LNB kiirgurelemendile, mis muundab väljaenergia elektrivooluks. Ploki väljundist juhitakse võimendatud ja madaldatud sagedusega signaal koaksiaalkaabli kaudu vastuvõtjasse (satelliidituunerisse, telerisse).

## Otsefookusantenn ja ofsetantenn
Vastuvõtupea võib asetseda parabooli geomeetrilisel teljel või olla nihutatud sellest kõrvale, peegeldi äärele. Peamiselt kasutatakse viimast, nn ofsetantenni (ingl k *offset* ’nihutus’) suurema kasuteguri ja paremate käitusomaduste pärast. Ofsetantenni reflektor jääb Eesti laiuskraadidel enam-vähem vertikaalseks (paraboloidi telg peaaegu horisontaalseks), mistõttu ei kogune taldrikulele lund. Kasutegur on parem seetõttu, et vastuvõtupea ja tema kandetarind ei takista peaaegu üldse saabuvaid laineid.

## Antenni võimendus
Satelliiditaldriku võimendus Ku-sagedusribas (10,70–12,75&nbsp;GHz) on küllaltki suur ja omamüratase 1&nbsp;dB või alla selle.

Antenn vajaliku läbimõõdu määrab vastuvõtukohta saabuva signaali efektiivne võimsus EIRP ja lubatav müratase (rahuldava vastuvõtu tagab signaali/müra suhe 6–9&nbsp;dB).

## Antenni paigaldamine
Satelliidivastuvõtu eeltingimuseks on ehitistest ja puudest vaba vaade antenni paigalduskohast satelliidi suunas, kusjuures antenni paigalduskõrgusel pole tähtsust. Harilikult kinnitatakse antenn seinale, rõdule, katusele. Seejuures on oluline, et ühenduskaabel oleks võimalikult lühike.


Pilt: Satellite_dish_1_C-Band.jpg|Otsefookusantenn
Pilt: Schotelantenne.jpg|Ofsetantenn
Pilt:One News satellite ute, Mt Allan fire, NZ 2010.jpg|Reporterite poolt kasutatav mobiilne satelliiditaldrik
Pilt:Sky minidish.JPG|Mini-satelliiditaldrik


## Vaata ka
*Paraboolantenn
*Satelliittelevisioon

## Välislingid

*European Commission: The right to use a satellite dish.
Nijmegen

**Nijmegen** () on linn Hollandi idaosas Gelderlandi provintsis Saksamaa piiri ääres.

Seda peetakse Hollandi vanimaks linnaks, 2005. aastal tähistati Nijmegeni 2000. aastapäeva.

## Meedia

Fail:Nijmegen-topografie.jpg|Linna kaart
Fail:Nijmegen (3).JPG|Vaade linnale
Fail:Drone video Nijmegen bgm libvpx-vp9 libopus.webm|Droonivideo Nijmegenist ja seda läbivast Waali jõest 2021. aastal


## Vaata ka
*N.E.C.

## Viited
Anžela Voronova

**Anžela Voronova** (sündinud 4. oktoobril 1968 Narvas) on Eesti laskur, kolmekordne sõjaväelaste maailmameister. 

Tema treener on Aleksandr Makarov. 

Eesti Kaitseväe kapralina on ta tulnud kolmel korral sõjaväelaste maailmameistriks. Anžela Voronova on osalenud neljadel sõjaväelaste maailmameistrivõistlustel: 2002., 2006., 2010. ja 2012. aastal. Vaid 2010. aasta MM-il saavutas ta 12. koha, ülejäänud MM-idel tuli ta maailmameistriks. Viimati tuli Anžela Voronova maailmameistriks detsembris 2012 Hiina linnas Guangzhous toimunud sõjaväelaste maailmameistrivõistlustel.

Augustis 2011 sai ta 6. koha Euroopa meistrivõistlustel Belgradis ja pääses Eesti koondisse 2012. aasta suveolümpiamängudel Londonis. Seal saavutas ta naiste õhupüssi 10 meetri laskmises 42. koha, saades kvalifikatsioonivõistlusel 391 punkti. Veel osales ta väikepüssi 50 m standardharjutuses.

Juulis 2013 Horvaatias toimunud Euroopa meistrivõistlustel tuli Anžela Voronova Euroopa meistriks.

Septembris 2014 Hispaania linnas Granadas toimunud maailmameistrivõistlustel sai Voronova kaks pronksmedalit (individuaalselt ja võistkondlikult, naiste 300 m lamadesharjutuses). 

23.–24. mail 2016 maailma karikasarja Müncheni (Saksamaa) etapil sai ta naiste standardis teise koha uue Eesti rekordiga (456,7).

## Tunnustus

* 2014 Eesti Vabariigi spordipreemia (individuaalse kuldmedali ja võistkondliku pronksmedali võitmise eest laskmise Euroopa meistrivõistlustel 2013. aastal)

## Isiklikku
Anžela Voronoval on tütar Anastassia. 

## Viited

## Välislingid
*Anžela Voronova ISSF-i kodulehel
*Anžela Voronova, Postimees, 21.07.2012
*Ilja Smirnov. Laskuril ei ole kunagi hilja olümpiamängudest osa võtta, Põhjarannik, 22.07.2012
*